Jūrmalā

16.04.2019. Nr.31.1-8.60.10/142311

Kristinai Govorkovai

Paziņošanai EDS

Par pašnodarbinātā ziņojuma iesniegšanu

Ļ. cien. K. Govorkovas kundze!

Aicinām Jūs, Kristinu Govorkovu, personas kods 040287-10222, iesniegt pārskatu “Ziņojums par pašnodarbinātā vai iekšzemes darba ņēmēja pie darba devēja – ārvalstnieka, vai ārvalstu darba ņēmēja pie darba devēja – ārvalstnieka valsts sociālās apdrošināšanas obligātajām iemaksām” (turpmāk – Pašnodarbinātā ziņojums) par 2018.gada 2.ceturksni, jo saskaņā ar Valsts ieņēmumu dienesta (turpmāk – VID) rīcībā esošo informāciju 2018.gadā Jūs esat saņēmusi ienākumus no intelektuālā īpašuma un neesat veikusi valsts sociālās apdrošināšanas obligātās iemaksas.

Fiziskā persona, kuras pastāvīgā dzīvesvieta ir Latvijas Republikā un kura saņem autoratlīdzību (autortiesību un blakustiesību atlīdzību), izņemot autortiesību mantinieku un citu autortiesību pārņēmēju, likuma “[Par valsts sociālo apdrošināšanu](http://www.likumi.lv/doc.php?id=45466)” piemērošanas nolūkā ir pašnodarbināta persona[[1]](#footnote-1), kura reģistrējas VID līdz tā mēneša desmitajam datumam, kas seko mēnesim, kurā mēneša ienākumi ir sasnieguši vienu divpadsmito daļu no Ministru kabineta noteiktā obligāto iemaksu objekta minimālā apmēra pašnodarbinātajam[[2]](#footnote-2).

Autoratlīdzības (honorāra) saņēmēja valsts sociālās apdrošināšanas obligāto iemaksu objekts ir brīvi izraudzīti ienākumi no paša radītā autordarba. Brīvi izraudzītā valsts sociālās apdrošināšanas obligāto iemaksu objekta minimālais apmērs nevar būt mazāks par Ministru kabineta noteikto obligāto iemaksu objekta minimālo apmēru[[3]](#footnote-3).

Tādējādi valsts sociālās apdrošināšanas obligātās iemaksas autoratlīdzības (honorāra) saņēmējs veic, ja šīs personas mēneša ienākumi no autoratlīdzības sasniedz 430 *euro* *(minimālās algas apmērs 2018.gadā ir 430 euro mēnesī)[[4]](#footnote-4)*.

Valsts sociālās apdrošināšanas obligāto iemaksu likme pašnodarbinātai personai 2018.gadā vispārējā gadījumā ir 32.15 % no valsts sociālās apdrošināšanas obligāto iemaksu objekta, kas autoratlīdzības saņēmējam ir brīvi izraudzīti ienākumi no paša radītā autordarba, taču to minimālais apmērs 2018.gadā nevar būt mazāks par 430 *euro* mēnesī.

Autoratlīdzības (honorāra) saņēmējs valsts sociālās apdrošināšanas obligāto iemaksu maksājumus budžetā veic reizi ceturksnī – līdz 15.aprīlim, 15.jūlijam, 15.oktobrim un 15.janvārim[[5]](#footnote-5) un VID iesniedz ziņojumu par valsts sociālās apdrošināšanas obligātajām iemaksām attiecīgajā ceturksnī[[6]](#footnote-6) (Ministru kabineta 2010.gada 7.septembra noteikumu Nr.827 “Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli” 4.pielikumu).

Ņemot vērā minēto, lūdzam Jūs līdz 2019.gada 30.aprīlim iesniegt Pašnodarbinātā ziņojumu par 2018.gada 2.ceturksni un veikt valsts sociālās apdrošināšanas obligātās iemaksas.

Vēršam uzmanību, ka pēc likumdošanā noteiktā termiņa iesniegtos Pašnodarbinātā ziņojumus nav iespējams precizēt.

Pēc Pašnodarbinātā ziņojumu iesniegšanas Jums ir jāprecizē gada ienākumu deklarācija par 2018.gadu, deklarējot aprēķinātās valsts sociālās apdrošināšanas obligāto iemaksu summas.

Pašnodarbinātais valsts sociālās apdrošināšanas obligātās iemaksas veic Valsts kases kontā Nr.LV37TREL1060000220000, norādot sekojošus rekvizītus – saņēmējs: Valsts kase, reģistrācijas Nr.90000050138, saņēmēja BIC TRELV22[[7]](#footnote-7).

Papildus informējam, ka par valsts sociālās apdrošināšanas obligāto iemaksu samaksas termiņa neievērošanu nodokļu maksātājam ir jāiemaksā budžetā nokavējuma nauda, kas aprēķināta no laikā nenomaksātā nodokļa (pamatparāda) summas 0,05 procenti par katru nokavēto dienu no maksājamā nodokļa summas maksāšanas termiņa līdz pilnīgai nodokļa nomaksai[[8]](#footnote-8).

Norādām, ja Jūs līdz norādītajam datumam neiesniegsiet Pašnodarbinātā ziņojumus un precizētu gada ienākumu deklarāciju, Jums var tikt piemērota administratīvā atbildība saskaņā ar Latvijas Administratīvo pārkāpuma kodeksa 159.pantu.

Ar cieņu

Nodokļu pārvaldes Fizisko personu deklarāciju uzskaites daļas

Trešās nodaļas vadītāja S.Piķe

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Apse 67122718

Liga.Apse@vid.gov.lv

1. Likuma “Par valsts sociālo apdrošināšanu” 1.panta 3.punkts [↑](#footnote-ref-1)
2. 2015.gada 22.septembra Ministru kabineta noteikumu Nr.537 “Noteikumi par nodokļu maksātāju un nodokļu maksātāju struktūrvienību reģistrāciju Valsts ieņēmumu dienestā” 6.punkts [↑](#footnote-ref-2)
3. Likuma “Par valsts sociālo apdrošināšanu” 14.panta otrā daļa [↑](#footnote-ref-3)
4. Ministru kabineta 2010.gada 7.septembra noteikumu Nr.827 “Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli” 36.punkts [↑](#footnote-ref-4)
5. Likuma “Par valsts sociālo apdrošināšanu” 21.panta trešā daļa [↑](#footnote-ref-5)
6. Ministru kabineta 2010.gada 7.septembra noteikumu Nr.827 “Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli” 34.punkts [↑](#footnote-ref-6)
7. <https://www.vid.gov.lv/lv/konti-nodoklu-un-nodevu-samaksai> [↑](#footnote-ref-7)
8. Likuma “Par nodokļiem un nodevām” 29.panta otrā daļa [↑](#footnote-ref-8)